recursal/SuperWikiNEXT-32B huggingface dataset:
**Florentín Giménez** (14. maaliskuuta 1925 Ybycuí – 11. maaliskuuta 2021) oli paraguaylainen säveltäjä ja kapellimestari.

Giménez aloitti musiikin opiskelun Pääkaupungin poliisin muusikoiden yhtyeen (Banda de Músicos de la Policía de la Capital) toiminnan yhteydessä. Hän toimi kokoonpanossa vuoteen 1945 saakka. Hänen opettajiensa joukossa olivat Salvador Déntice, Manuel Rivas Ortellado ja Gerardo Fernández Moreno. Vuonna 1948 Giménez perusti ensimmäisen orkesterinsa, jonka kanssa hän myös levytti ensimmäisen kerran. 1950-luvun puolessavälissä hän asettui Argentiinaan, jossa jatkoi opiskelua ja esiintymistä sekä sävelsi soundtrackeja elokuviin.

Palattuaan Paraguayyn viisitoista vuotta myöhemmin Giménez perusti Radio Cáritas -orkesterin. Hän pääsi Asunciónin kaupungin sinfoniaorkesterin avustavaksi kapellimestariksi ja nousi sen johtoon vuonna 1977 Remberto Giménezin kuoltua. Giménezin johtamia orkestereita olivat myös Orquesta de Cámara Municipal ja Paraguayn kansallinen sinfoniaorkesteri. Giménez perusti Paraguayn kansallisen musiikkikonservatorion ja johti sitä.

Giménez sävelsi muun muassa teoksen *Juana de Lara*, joka oli ensimmäinen paraguaylainen ooppera. Lisäksi hänen tuotantoonsa kuuluu muun muassa sävelrunoja, sinfonioita, *Misa Paraguaya*, elokuvamusiikkia sekä musiikkia zarzuelaan ja teatteriteoksiin. Giménez sai vuonna 2015 Kansallisen musiikkipalkinnon (Premio Nacional de Música). Hän kuoli kotonaan maaliskuussa 2021 oltuaan hiljattain sairaalassa covid-infektion takia.

Lähteet
-------

1. 1 2 3 4  Falleció Florentín Giménez ABC


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Argentiina
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Cladrastis-kladi** on hernekasvien heimoon kuuluva monofyleettinen kladi, jonka lajeja esiintyy Itä-Aasiassa ja Pohjois-Amerikan eteläosissa. Kladi on muodostettu johdonmukaisesti molekulaarisen fylogenetiikan perusteella ja on Meso-Papilionoideae-kladin sisarkladi. Kladin olemassaoloa ehdotettiin aluksi rakenteellisten, sytologisten ja biokemiallisten todisteiden perusteella, kunnes tutkimukset vahvistivat sukulaisuuden. Kladin arvellaan eronneen muista hernekasveista 47,4 ± 2,6 miljoonaa vuotta sitten eoseenikaudella. Kladi on monofyleettinen, mutta siihen sisältyvä lakkipuiden (*Cladrastis*) suku on parafyleettinen, sillä kaksi muuta sukua ovat kehittyneet siitä.

Suvut
-----

Kladi koostuu kolmesta elossa olevasta suvusta: lakkipuut (*Cladrastis*), monotyyppinen *Pickeringia* sekä pagodipuut (*Styphnolobium*). Lisäksi on löydetty *Cladrastis*- ja *Styphnolobium*-sukuihin kuuluvia fossiileja. Kladin nimi on epävirallinen, eikä sillä ole mitään erityistä taksonomista asemaa, kuten ICBN:n ja ICPN:n hyväksymissä nimissä. Virallisen määritelmän mukaan kladin laajin kruunukladi sisältää lajin *Cladrastis kentukea* (Dum. Cours.) Rudd 1971, mutta ei lajia *Dermatophyllum secundiflorum* (Ortega) Gandhi & Reveal 2011, eikä lajia *Swartzia simplex* Spreng. 1825..

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cladrastis clade
**Clady** (iiriksi *Claidigh*, suom. *mutainen töyräs*) on kylä Tyronen kreivikunnassa Pohjois-Irlannissa noin neljä mailia Strabanesta. Se sijaitsee Finn-joen rannalla Donegalin kreivikunnan ja Irlannin tasavallan rajalla. Hallinnollisesti Clady sijaitsee Strabanen piirikunnassa. Vuonna 1842 sen asukasluku oli 176, ja vuoteen 2001 se oli kohonnut 423 asukkaaseen.*lähde?*

Kylä on kerännyt piirikunnalleen maineitta Irlannin kauneimmat kylät -kilpailussa.

Historia
--------

Cladyn kylä on yksi alueen vanhimmista, ja se oli aikanaan tärkeä risteyskohta Finnin yli. Clady oli myös kirkollisesti tärkeä keskus; siellä järjestettiin Derryn hiippakunnan ensimmäinen katolinen kirkolliskokous.

Silta Finn-joen yli
Lähellä kylää on seitsemän holvikaaren silta Finn-joen yli. Ennen sillan rakentamista paikalla oli tärkeä kahluupaikka, jossa Vilhelm III Oranialaisen ja Jaakko II:n partisaanit ottivat verisesti yhteen vuonna 1688. Derryn piirityksen aikaan se oli vahva asemapaikka, jota hallitsi *eversti Skeffington* James FitzJames Berwickin kautta. 

6. elokuuta vuonna 1971 Ulsterin puolustusrykmentin (engl. *Ulster Defence Regiment*) sotamies Winston Donnell ammuttiin hengiltä ajoneuvojen tarkistuspisteen kohdalla Cladyssä.
10. joulukuuta 1971 Kenneth Smyth, virkavapaalla ollut protestantti Ulsterin puolustusrykmentistä, ammuttiin. Myös Daniel McCormick, katolinen entinen Ulsterin puolustusrykmentin jäsen, ammuttiin hänen ollessaan matkalla töihin.

Lähteet
-------

1. ↑  Clady *Discover Tyrone and Sperrins*.  Arkistoitu 18.3.2018. Viitattu 18.3.2018.

Aiheesta muualla
----------------

* Kuvia tai muita tiedostoja aiheesta **Clady** Wikimedia Commonsissa
**Novo-Estonskoje** (vir. *Uus-Estonia*, nyk. *Karacaören*) oli virolaisten siirtolaisten perustama kylä nykyisessä Turkissa Karsin maakunnassa. Kylä perustettiin vuonna 1886, kun 300 virolaista siirtolaista tuli nykyiseen Karsin maakuntaan, joka oli silloin osa Venäjän keisarikuntaa. Virolaiset hylkäsivät kylän vuonna 1918, jolloin alueella alkoivat yhteenotot turkkilaisten, armenialaisten ja venäläisten välillä. 8 virolaisperhettä palasi kylään kun Turkki oli vallannut alueen lopullisesti. Toisen maailmansodan jälkeen osa virolaisista muutti takaisin Neuvostoliittoon.

Kylän löysi tieteellisessä mielessä ruotsinvirolainen tutkija Paavo Roos vuonna 1966. Hänen veljensä Aarand Roos tallensi kylän oloja vuosina 1967-74. Pian tämän jälkeen koko kylä sammui, kun sen asukkaat muuttivat muualle.

Lähteet
-------

* Seppo Zerterberg: *Viro, Historia, kansa, kulttuuri*. Helsinki: Suomalaisen kirjallisuuden seura, 1995. ISBN 951-717-806-9.

### Viitteet

1. 1 2 3 4  "Estonians", *They Had Faith in Turkey*, s. 13. Turkin ulkoministeriö, 2009. Teoksen verkkoversio (viitattu 14.1.2010).  (Arkistoitu – Internet Archive)
2. 1 2  "ESTONIANS IN TURKEY, TURKS IN ESTONIA", *TURKEY 85 - ESTONIA 90 FRIENDSHIP THROUGH TIME*, s. 46. Turkin lähetystö Virossa, 2008. Teoksen verkkoversio (viitattu 14.1.2010). [vanhentunut linkki]

Aiheesta muualla
----------------

* Visit to Estonian village nearby Kars / 7 November, 2008 *Flickr*.  20.11.2008. Estonian Embassy in Turkey. Viitattu 14.1.2010.
Nahuanainen Hidalgossa
**Nahuat** ovat meksikolainen alkuperäiskansa. He puhuvat nahuatlin kieltä. Nahuatlinkielisiä nahuoja oli vuoden 1990 väestönlaskennassa 1,2 miljoonaa, ja he ovat Meksikon suurin alkuperäiskansa. Heitä asuu etenkin Huastecassa, pohjoisessa ja eteläisessä Sierra de Pueblassa, Morelosissa ja Guerrerossa. Jonkin verran nahuoja asuu myös El Salvadorissa. Muinaiset asteekit kuuluivat nahuakansoihin.

Nahuat ovat maanviljelijöitä, jotka viljelevät etenkin maissia, papuja, chilipaprikaa, tomaattia ja kurpitsaa. He harjoittavat myös kudontaa. Uskonnoltaan he ovat roomalaiskatolisia mutta uskovat yhä noituuteen, vaikka eivät enää harjoitakaan muunlaisia pakanarituaaleja.

Lähteet
-------

1. 1 2 3  Nahua Encyclopaedia Britannica. Viitattu 5.9.2014.
2. ↑  Nahua Peoples Everyculture.com. Viitattu 5.9.2014.
3. ↑  El Salvador › Indigenous peoples World Directory of Minorities and Indigenous Peoples. Viitattu 5.9.2014.

Aiheesta muualla
----------------

* Kuvia tai muita tiedostoja aiheesta **Nahuat** Wikimedia Commonsissa
**Nahnu jund Allah jund al-watan** (نحن جند الله جند الوطن, "Me olemme Jumalan ja maamme armeija") on Sudanin kansallislaulu. Laulun on sanoittanut Sayyid Ahmad Muhammad Salih ja sen on säveltänyt Ahmad Murjan. Laulu otettiin käyttöön Sudanin itsenäistyessä vuonna 1956.

Teksti arabiaksi
----------------

نحن جند الله جند الوطن

ان دعى داعى الفداء لم نخن

نتحدى الموت عند المحن

نشترى المجد بأغلى ثمن

هذه الأرض لنا فليعيش سوداننا

عالما بين الأمم

يا بنى السودان هذا رمزكـم

يحمل العبء و يحمي أرضكم

Arabiankielisten sanojen transkriptio
-------------------------------------

Naḥnu jundu-llāh jundu-l-waṭan.
In da‘ā dā‘i-l-fidā’ lam nakhun.
Nataḥaddā-l-mawt ‘inda-l-miḥan.
Naštarī-l-majd bi-aghlā thaman.
Hādhihi-l-arḍ lanā! Fal-ya‘īsh Sūdānunā,
‘Āliman bayna-l-umam.
Yā banī-l-Sūdān, hādhā ramzukum;
Yaḥmilu-l-‘ib’, wa-yaḥmī arḍakum

Käännös
-------

We are the army of God and of our land,
We shall never fail when called to sacrifice.
Whether braving death, hardship or pain,
We give our lives as the price of glory.
May this Our land, Sudan, live long,
Showing all nations the way.
Sons of the Sudan, summoned now to serve,
Shoulder the task of preserving our country.

Lähteet
-------

1. 1 2  SUDAN : Sudan National Anthem Nahnu Djundulla Djundulwatan *Anthems*. National Anthems of the World Organisation (NAW). Viitattu 8.10.2022. (englanniksi)
2. 1 2  Sudan National Anthems.info. Viitattu 8.10.2022. (englanniksi)
3. ↑  Sudan *The World Factbook*. Central Intelligence Agency (CIA). Viitattu 8.10.2022. (englanniksi)
Suomi kesäparalympialaisissa 1960
**Tauno Valkama** (8. lokakuuta 1923 – 11. tammikuuta 2001 Lempäälä) oli suomalainen vammaisurheilija, joka toi ensimmäisen paralympiamitalin Suomeen Rooman paralympialaisista 1960.

Urheilu-ura
-----------

Valkama edusti Suomea kolmissa paralympialaisissa.

Rooman kisat olivat ensimmäiset viralliset paralympialaiset. Suomesta kisoihin osallistui kolme urheilijaa: Tauno Valkama, jurvalainen Niilo Riihiluoma ja töysäläinen Matti Hakojärvi.

Valkama voitti kultaa 50 metrin vapaauinnin selkäydinvammaisten luokassa. Sen lisäksi hän osallistui Rooman kisoissa viisiotteluun, keihäänheittoon (sekä tarkkuus- että pituusheittoon), jousiammuntaan.

Valkama osallistui Lansi-Saksan Heidelbergissä 1972 järjestettyihin paralympialaisiin. Kanadan Torontossa 1976 paralympialaisissa hän saavutti hopeaa jousiammunnan joukkuekilpailusta yhdessä Hugo Illin ja Veikko Puputin kanssa.

Siviiliura
----------

Valkama joutui täysi-ikäistyttyään rintamalle jatkosotaan. Vuonna 1943 hän sai Karjalassa selkärankaansa kranaatinsirpaleen, josta hänelle tuli selkäydinvamman.

Sotainvalidien kuntoutuskeskuksessa Kaunialassa Valkama kouluttautui radioasentajaksi. Hän työskenteli Lempäälässä radiohuoltajana, kunnes uudempaa teknologiaa edustavat transistoriradiot syrjäyttivät Valkamalle tutut putkiradiot 1960-luvun kuluessa.

Lähteet
-------

1. 1 2 3 4 5 6 7 8 9  Lauri Jaakkola: Tauno Valkama – Ensimmäinen paralympiamitalisti *paralympia.fi*. Viitattu 10.10.2020.
**Stefán Vagn Stefánsson** (s. 17. tammikuuta 1972) on islantilainen edistyspuolueen poliitikko ja entinen poliisi, joka valittiin Islannin parlamenttiin Alþingiin vuoden 2021 vaaleissa.

Stefán syntyi Reykjavíkikssä. Hänen isänsä Stefán Guðmundsson toimi edistyspuolueen kansanedustajana vuosina 1979–1999. Stefán valmistui Islannin poliisikoulusta poliisiksi vuonna 2000. Vuosina 1997–2000 hän toimi konstaapelina Reykjavíkin poliisissa, ja vuosina 2000–2007 poliisin erikoisjoukoissa eli niin sanotussa Viikinkiryhmässä. Vuosina 2006–2007 hän palveli NATOn rauhanturvaoperaatiossa Afganistanissa. Vuosina 2008–2015 hän toimi ylikomisariona Sauðárkrókurissä, vuosina 2015–2021 Luoteis-Islannissa.

Vuodesta 2010 lähtien Stefán on istunut edistyspuolueen puoluevaltuustossa sekä Skagafjörðurin kunnanvaltuustossa. Vuodesta 2020 hän on toiminut Skagafjörðurin kunnanvaltuuston puheenjohtajana. Vuoden 2021 parlamenttivaaleissa Stefán valittiin Alþingiin Norðvesturkjördæmi-vaalipiiristä; aikaisemmin hän oli toiminut vaalipiirin varaedustajana. Vaalien jälkeen hänet valittiin talousasiavaliokunnan puheenjohtajaksi, minkä lisäksi hän istuu budjettivaliokunnassa.

Lähteet
-------

1. 1 2  Stefán Vagn Stefánsson *Æviágrip þingmanna frá 1845*. Alþingi.  Arkistoitu 19.12.2022. Viitattu 19.12.2022. (islanniksi)
**Tetramelaceae** on pieni kasviheimo, joka kuuluu koppisiemenisten Cucurbitales-lahkoon; samaan lahkoon kuuluvat muun muassa kurkkukasvit (Cucurbitaceae).

Tuntomerkit
-----------

Heimon kasvit ovat puita, joilla on rauhas- tai suomukarvoitus. Kasvit ovat kaksikotisia: yksineuvoiset kukat sijaitsevat eri yksilöissä. Kukinto on tähkämäinen, ja kukissa on neljästä kahdeksaan verholehteä. Hedekukat ovat teriöttömiä (*Tetrameles*) tai terälehtiä on kuudesta kahdeksaan ja heteet sijaitsevat niiden kanssa kohdakkain (*Octomeles*). Emikukissa ei ole terälehtiä, ja sikiäin on kolmesta kahdeksaan emilehden yhteenkasvettuma. Sikiäimessä on aksiletyyppinen istukka. Luotit ovat johteisia tai nuijamaisia. Hedelmä on liiteluomainen kota.

Levinneisyys ja luokittelu
--------------------------

Heimon kaksi lajia kasvavat Intian niemimaan itäosista Pohjois-Australiaan ulottuvalla alueella. Lajit ovat *Tetrameles nudiflora* ja *Octomeles sumatrana*.

Heimon lähimmät sukulaiset ovat Datiscaceae ja begoniakasvit (Begoniaceae).

Lähteet
-------

* Stevens, P. F. (2001–). Angiosperm Phylogeny Website. Version 12, heinäkuu 2012 [and more or less continuously updated since]. .

### Viitteet

1. 1 2  Stevens 2001–, Viitattu 15.12.2014
2. ↑

Aiheesta muualla
----------------

* *Octomeles*, kuva:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q132333
* Wikispecies: Tetramelaceae
* APNI: 149427
* CoL: H3S
* EoL: 2889968
* EPPO: 1TWTF
* FoC: 20312
* Fossilworks: 183020
* GBIF: 4892811
* GRIN: 1110
* iNaturalist: 71643
* IRMNG: 115482
* ITIS: 896033
* NCBI: 196028
* Open Tree of Life: 703818
* POWO: urn:lsid:ipni.org:names:77126820-1
* Tropicos: 100353070
* Watson & Dallwitz: tetramel
* WFO: wfo-7000000603

 |

 |
**Tetrameristaceae** on viisilajinen kasviheimo koppisiemenisten Ericales-lahkossa, jonka tunnetuin edustaja on kanervakasvit (Ericaceae).

Tuntomerkit
-----------

Heimon lajit ovat ainavihantia puita, joiden lehdet ovat lyhytruotisia: lapa kapenee tyveään kohti ja muuttuu huomaamatta ruotimaiseksi. Kukissa on melko suuret, joskin karisevat suojuslehdet. Siemenaiheita on yksi kussakin emilehdessä. Hedelmä on avautumaton.

Levinneisyys
------------

Heimo kasvaa kolmella erillisellä alueella: Keski-Amerikassa, pienellä alueella Venezuelan eteläosassa sekä Malesiassa ja Borneolla.

Luokittelu
----------

Heimossa on kolme sukua ja viisi lajia, jotka muodostavat kaksi ryhmää.

**1. *Pelliciera* Benth.** Sukuun kuuluu vain yksi laji *Pelliciera rhizophorae*, joka kasvaa mangroverämeillä Panaman ja Pohjois-Kolumbian alueella. Laji on mangrovepuu, jonka lisäjuuret tekevät rungon tyvestä kartiomaisen. Kärkisilmut ovat pitkiä ja teräväsuippuisia. Lehdet sijaitsevat lähes kiehkuramaisesti ja ovat hammaslaitaisia, lyhytruotisia ja vinotyvisiä. Kukat sijaitsevat oksien kärjissä ja ovat kookkaita. Kukan suojuslehdet ovat terälehtimäisiä. Verholehtien sisäpinnalla on rauhasia. Hedelmä on kookas, teräväkärkinen ja yksisiemeninen.

**2. *Pentamerista* Maguire ja *Tetramerista* Miq.** Suku *Tetramerista* on kaakkoisaasialainen ja *Pentamerista* eteläamerikkalainen (Etelä-Venezuela). Niissä on yhteensä neljä melko pientä puulajia. Lehdet sijaitsevat kierteisesti ja ovat lyhytruotisia, suonitukseltaan huomaamattomia ja reunoiltaan rauhashampaisia. Kukat ovat melko pieniä, ja niiden verho- ja terälehdet ovat melkein samanlaisia ja harittavia. Ainakin verholehtien sisäpinnalla on rauhasia. Hedelmä on marja.

Lähteet
-------

* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. 1 2 3 4 5  Stevens 2001–, viittaus 22.12.2014.
2. ↑
3. ↑

Aiheesta muualla
----------------

* *Pelliciera*:
* *Pentamerista*:  (Arkistoitu – Internet Archive)
* *Tetramerista*:

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q613113
* Wikispecies: Tetrameristaceae
* CoL: H3T
* EoL: 6875669
* EPPO: 1TEMF
* Fossilworks: 55612
* GBIF: 3593836
* GRIN: 1111
* iNaturalist: 71644
* IPNI: 77126598-1
* IRMNG: 112965
* ITIS: 896935
* NCBI: 91901
* Open Tree of Life: 538891
* POWO: urn:lsid:ipni.org:names:77126598-1
* Tropicos: 42000091
* Watson & Dallwitz: tetramer
* WFO: wfo-7000000604
* WoRMS: 413966

 |

 |
Luku 35 tetraedrilukuna.
**Tetraedriluku** on positiivinen kokonaisluku, joka on muotoa {\displaystyle {\frac {n(n+1)(n+2)}{6}}}, jossa *n* on positiivinen kokonaisluku. Esimerkiksi 10 on tetraedriluku, koska {\displaystyle {\frac {3(3+1)(3+2)}{6}}=10}.

Tetraedriluvut kuuluvat kuviolukuihin ja saavat nimensä siitä, että niiden osoittamasta määrästä pisteitä voidaan muodostaa tetraedrin muotoinen kappale. Tetraedriluku on yhtä kuin kolmiopyramidiluku, eli *n*:s tetraedriluku on *n*:n ensimmäisen kolmioluvun summa: esim. {\displaystyle 1+3+6+10+15=35}.

Ensimmäiset kymmenen tetraedrilukua ovat 1, 4, 10, 20, 35, 56, 84, 120, 165 ja 220.

Tetraedriluvut löytyvät Pascalin kolmiosta; ne ovat binomikertoimet {\displaystyle T\_{n}={n+2 \choose 3}.}

Ainoat tetraedriluvut, jotka ovat myös kolmiolukuja, ovat 1, 10, 120, 1540 ja 7140.

Ainoat tetraedriluvut, jotka ovat myös neliölukuja, ovat 1, 4 ja 19 600.

On väitetty, että jokainen luonnollinen luku voitaisiin muodostaa enintään viiden tetraedriluvun summana.

Lähteet
-------

1. 1 2 3  Tetrahedral Number – Wolfram MathWorld (englanniksi)
2. ↑  A000292 OEIS-tietokannassa
3. ↑  A027568 OEIS-tietokannassa
4. ↑  A003556 OEIS-tietokannassa
5. ↑  Pollock's Conjecture – Wolfram MathWorld (englanniksi)

Kuvioluvut

|  |  |
| --- | --- |
| Monikulmioluvut | 
* kolmioluvut
* neliöluvut
* viisikulmioluvut
* kuusikulmioluvut
* seitsenkulmioluvut
* kahdeksankulmioluvut
* yhdeksänkulmioluvut
* kymmenkulmioluvut
* yksitoistakulmioluvut
* kaksitoistakulmioluvut

 |
| Muita tasokuviolukuja: | 
* keskitetyt neliöluvut
* keskitetyt kuusikulmioluvut
* tähtiluvut

 |
| Pyramidiluvut | 
* tetraedriluvut
* neliöpyramidiluvut
* viisikulmiopyramidiluvut
* kuusikulmiopyramidiluvut
* seitsenkulmiopyramidiluvut

 |
| Muut monitahokasluvut | 
* kuutioluvut
* oktaedriluvut
* Haűyn oktaedriluvut

 |
| Monikulmiolukuja koskevia tuloksia | 
* Fermat’n monikulmiolause
* Pollockin tetraedrilukuotaksuma
* Pollockin oktaedrilukuotaksuma
* Lagrangen neljän neliön lause

 |
Whitney Wolfe Herd vuonna 2018.
**Whitney Wolfe Herd** (s. heinäkuu 1989 Salt Lake City, Utah, Yhdysvallat) on yhdysvaltalainen yrittäjä ja deittisovellus Bumblen perustaja. Bumble perustettiin 2014. Herd opiskeli teknologia-alaa yliopitossa Texasissa. Hän oli perustamassa vuonna 2012 deittisovellus Tinderiä ja toimi sen markkinointijohtajana vuoteen 2014 asti, kunnes hän irtisanoutui sieltä. Lähdettyään hän haastoi Tinderin oikeuteen kokemastaan seksuaalisesta häirinnästä ja syrjinnästä. Riita-asia sovittiin ennen oikeuden istuntoa, ja Whitney sai yritykseltä miljoonan dollarin korvauksen. Herd on kaikkien aikojen nuorin nainen, joka on vienyt perustamansa yrityksen pörssiin. Hänen omaisuutensa arvo oli vuoden 2021 lopussa 1,5 miljardia dollaria.

Lähteet
-------

1. ↑  Darla Guillen Gilthorpe, Chron com / Houston Chronicle: Texas entrepreneur, Bumble founder Whitney Wolfe Herd celebrates 30th birthday amid company rumors *Chron*.  10.7.2019. Viitattu 21.4.2022. (englanniksi)
2. ↑  Alina Koskela: Whitney, 31, on maailman nuorin naismiljardööri – loi Tinderin kaltaisen deittisovelluksen, joka mullisti treffailukulttuurin *Ilta-Sanomat*.  25.3.2021. Viitattu 21.4.2022.
3. ↑  Virpi Salmi: Whitney teki reissatessaan havainnon, joka teki hänestä miljardöörin – tällainen on hänen uskomattoman satumainen tarinansa *Ilta-Sanomat*.  9.8.2022. Viitattu 9.8.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
Whitney Cummings vuonna 2016.
**Whitney Cummings** (s. 4. syyskuuta 1982 Washington DC) on yhdysvaltalainen stand up -koomikko. Hänet tunnetaan parhaiten omasta sitcomistaan *Whitney*, sekä useista stand up -esiintymisistään etenkin Comedy Central -kanavalla. Cummingsin komedia käsittelee usein miesten ja naisten suhteita ja deittailua.

Ura
---

Cummings kasvoi Washington DC:ssä ja opiskeli Pennsylvanian yliopistossa. Hän aloitti stand up -koomikon uransa vuonna 2004 ja sai pian ensimmäisen televisioroolinsa MTV:n sarjassa Punk'd. Vuonna 2008 Cummings pääsi HBO:n stand-up-ohjelmaan *Down and Dirty with Jim Norton*, ja vuonna 2009 hän julkaisi ensimmäisen komedialevynsä *Emotional Ninja*. Vuodesta 2010 lähtien Cummings on esiintynyt Comedy Centralilla omassa tunnin stand up -show’ssaan *Money Shot* ja esiintynyt useassa Comedy Centralin roastissa.

Vuonna 2011 Cummings loi NBC:lle oman sitcominsa *Whitney*, jossa hän esittää myös pääosaa. Hän oli lisäksi luomassa NBC:n sitcomia *Tyhjätaskut* (engl. *2 Broke Girls*). Vuosina 2012–2013 Cummings teki oman viikoittaista talk show’ta *Love You, Mean It With Whitney Cummings* E!-kanavalla.

Lähteet
-------

1. 1 2 3  Patrick Bromley: Whitney Cummings - Biography About.com.  Arkistoitu 2.8.2016. Viitattu 29.6.2012.
2. ↑  The Jester Interview: Whitney Cummings Jester Journal.  Arkistoitu 22.8.2018. Viitattu 29.6.2012.
3. ↑  Star of NBC Sitcom Lands Talk Show TV Week. Viitattu 29.6.2012.

Aiheesta muualla
----------------

* Whitney Cummings Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei

 |
|  |
| Muut | 
* Europeana
* SNAC
* IdRef

 |

 |
| "Who Are You"The Who |
| --- |
| Singlen "Who Are You" kansikuva |
| Singlen tiedot |
|  Albumilta | *Who Are You* |
|  Äänitetty  | 4. lokakuuta 1977 |
|  Julkaistu | 14. heinäkuuta 1978 (Britannia)5. elokuuta 1978 (USA) |
|  Formaatti | 7" |
|  Tekijä(t) | Pete Townshend |
|  Tuottaja(t) | Glyn Johns & Jon Astley |
|  Tyylilaji | hard rock, taiderock |
|  Kesto | 06.20 (albumiversio)5.01 (Single Edit)3.24 (US Single Edit) |
|  Levy-yhtiö | Polydor (Britannia)MCA (USA) |
| The Whon muut singlet |
| "Squeeze box"1975 | "Who Are You"1978 | "Trick of the Light"1978 |

**Who Are You** on brittiläisen rockyhtyeen The Whon kappale heidän vuoden 1978 samannimiseltä albumilta, *Who Are You*, joka oli viimeinen albumi ennen rumpali Keith Moonin kuolemaa syyskuussa 1978. Kappaleesta tuli yksi yhtyeen isoimmista hiteistä Pohjois-Amerikassa, päästen parhaimmillaan sijalle 7 Kanadassa ja sijalle 14 Yhdysvalloissa. Kappale toimii yhdysvaltalaisen *C.S.I.*-televisiosarjan tunnusmusiikkina.

Taustaa
-------

Kappaleen sanoitukset saivat inspiraationsa Townshendin kokemasta tapauksesta. Oltuaan ulkona juomassa Sex Pistolsin Steve Jonesin ja Paul Cookin kanssa, poliisi löysi Townshendin "Sohon oviaukolta". Poliisi antoi Townshendin mennä, jos hän pystyisi turvallisesti kävelemään pois.

Listasijoitukset
----------------

| Listat (1978) | Parassijoitus |
| --- | --- |
| Canadian *RPM* Top Singles | 7 |
| UK Singles Chart | 18 |
| US *Billboard* Hot 100 | 14 |

Lähteet
-------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Who Are You (song)
Hendrick Danckertsin maalaus Whitehallin palatsista noin vuodelta 1675.
**Whitehallin palatsi** oli Englannin kuningaskunnan hallitsijoiden asuinpalatsi Lontoossa vuosina 1530–1698, kunnes se tuhoutui tulipalossa. Ennen tulipaloa se oli Euroopan suurin palatsi. Whitehall-katu on nimetty sen mukaan. Palatsin ainoat nykyaikaan säilyneet osat ovat Banqueting House ja Henrik VIII:n viinikellari. Lisäksi Thamesin rannan puoleisella alueella on yhä nähtävissä osa kuningatar Marian portaista, joita pitkin palatsista oli kulkuyhteys kuninkaalliselle proomulle.

Historiaa
---------

Yorkin arkkipiispa Walter de Grey hankki tontin Thamesin rannasta vuoden 1240 paikkeilla ja rakennutti siihen oman asumuksensa. Kuningas Henrik VIII otti tontin ja rakennukset käyttöönsä erotettuaan kardinaali Wolseyn valtion viroista vuonna 1530.

Henrik laajensi palatsia huomattavasti, ja laajennusten jälkeen siellä saattoi harrastaa muun muassa tennistä, nurmikeilailua, kukkotappelua ja turnajaisia. Rakennustyöt vuoteen 1536 mennessä olivat maksaneet yli 8 000 puntaa, mikä vastaa nykyrahassa Englannin bruttokansantuotteeseen suhteutettuna 1,4 miljardia puntaa. Henrikin avioliitoista kaksi solmittiin Whitehallin palatsissa: Anna Boleynin kanssa vuonna 1533 ja Jane Seymourin kanssa vuonna 1536. Henrik myös kuoli siellä vuonna 1547.

William Shakespearen näytelmä Myrsky esitettiin ensimmäisen kerran Whitehallin palatsissa vuonna 1611.

Inigo Jonesin suunnitteleman Banqueting Housen rakentaminen aloitettiin Jaakko I:n aikana vuonna 1619. Sen kattomaalaukset ovat Peter Paul Rubensin käsialaa. Jaakon poika Kaarle I mestattiin Banqueting Housen edessä vuonna 1649. 1680-luvulla Whitehallin palatsiin tehtiin Sir Christopher Wrenin suunnittelemia muutoksia.

Whitehallin palatsi oli hyvin epäsäännöllinen, siinä oli erikokoisia ja -tyylisiä osia, ja se näytti enemmänkin pieneltä kaupungilta kuin yhdeltä rakennukselta. Tammikuussa 1698 palatsissa riehui tulipalo, joka tuhosi lähes kaiken lukuun ottamatta Banqueting Housea ja Henrik VIII:n viinikellaria. Palatsia ei rakennettu enää entiselleen, vaan alue muuttui ajan myötä hieman tavallisempien asuintalojen ja hallintorakennusten paikaksi.

Yhdistyneen kuningaskunnan puolustusministeriön päärakennus valmistui entiselle palatsialueelle vuonna 1959. Puolustusministeriön pohjakerroksessa sijaitsee Henrik VIII:n viinikellari, jota jouduttiin siirtämään kolme metriä länteen ja kuusi metriä syvemmälle, jotta se saatiin uuden rakennuksen sisään. Kellarissa järjestetään joskus juhlia.

Lähteet
-------

1. ↑  Queen Mary’s steps *Londonremembers.com*. (englanniksi)
2. ↑  Weir, Alison: *Henry VIII – King & Court*, s. 383. Vintage, 2008. ISBN 978-0099-532-422. (englanniksi)
3. ↑  Measuring Worth – Purchasing Power of the Pound
4. ↑  Ediblegeography.com: The Last Places
*Tämä artikkeli käsittelee Pielisen reittiin kuuluvaa jokea. Euroopan pisintä jokea Keski- ja Etelä-Venäjällä käsittelee artikkeli Volga.*

**Volgajoki** on Vuoksen vesistön Pielisen reitin latvaosiin kuuluva joki Loimolan kunnassa Karjalan tasavallan Suojärven piirissä Venäjällä. Volgajoki saa alkunsa Tolvajärven kylän ja autioituneen Lehmivaaran kylien välissä sijaitsevasta pienestä Säynäjärvestä, josta se virtaa myös autioituneen Kokkarin kylän länsipuolella olevan Sonkausjärven lävitse ja myös autioituneen Karalin kylän itäpuolella olevan Petäjäjärven lävitse ja laskee Viiksinselkään nykyiselle Suomen ja Venäjän rajalle. Jokeen yhtyy etelästä Kilpijärvien laskujoki. Ennen 1940-luvun alueluovutuksia Volgajoki kuului Suomelle ja se virtasi kokonaan Korpiselän kunnan alueella.

Lähteet
-------

1. ↑  *Viipurin lääni, Maanmittaushallituksen toimittama yleiskartta* 1:400 000. (Alkuperäiset karttalehdet E4, E5, F4 ja F5. Piirretty 1904-1913. Korjattu 1939-1942) Maanmittauslaitos ja Topografiakunta, 2003.
Carl-Axel Acking.Jälleenrakennettu H55-paviljonki Helsingborgissa
**Carl-Axel Acking** (8. maaliskuuta 1910 – 12. kesäkuuta 2001) oli ruotsalainen arkkitehti ja huonekalumuotoilija.

Acking opiskeli Tukholman taideteollisessa korkeakoulussa Konstfackissa ja Kuninkaallisessa teknillisessä korkeakoulussa (KTH). Myöhemmin hän opetti Konstfackissa vuosina Konstfackissa 1947–57 ja KTH:ssa vuodesta 1957 lähtien. Vuodesta 1964 hän toimi Lundin teknillisen korkeakoulun arkkitehtikoulun arkkitehtuurin professorina.

Acking oli vuonna 1955 Helsingborgissa järjestetyn H55-arkkitehtuurinäyttelyn pääarkkitehti. Lundissa hän toimi vuosina 1970–77 tuomiokirkkoarkkitehtina.

Rakennuksia
-----------

* Sirin kappeli (Torsby, 1950)
* Hässelby Familjehotell (Tukholma, 1955)
* Quality Hotel (Östersund, 1956)
* Skånska banken ja Kreditbanken (Södergatan, Malmö, 1965)
* Bellevuegårdenin puhelinasema (Malmö, 1970)
* Birgittakyrkan (Sundsvall, 1972)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Ruotsi

 |
|  |
| Taiteenala | 
* KulturNav

 |

 |
**Carl-Gustav Wilhelm Carlstedt** (14. maaliskuuta 1920 Turku – 24. maaliskuuta 1984) oli suomalainen yritysjohtaja, joka sai kauppaneuvoksen arvonimen.

Carlstedtin vanhemmat olivat toimitusjohtaja Harald Arvid Carlstedt ja Thyra Maria Bremer ja puoliso vuodesta 1942 Lillan Oksanen. Carlstedt tuli ylioppilaaksi Svenska klassiska lyceum i Åbosta ja valmistui Åbo Akademista ekonomiksi 1942 ja kauppatieteiden maisteriksi 1956. Hän oli Oy K. E. Blomberg Ab:n prokuristi 1945–1948 ja toimitusjohtaja 1948–1955, Lounais-Suomen Sähkö Oy:n isännöitsijä, vuodesta 1960 kaupallinen johtaja, 1955–1966 ja toimitusjohtaja vuodesta 1966. Carlstedt toimi myös liiketaloustieteen tuntiopettaja ja Åbo Akademissa 1952–1974 ja Kosken Sähkö Oy:n toimitusjohtajana 1968–1976. Hänellä oli useita luottamustehtäviä, kuten Voimalaitosten Työnantajaliiton hallituksen jäsenyys ja liiton varapuheenjohtajuus vuodesta 1967 ja Suomen Sähkölaitosyhdistyksen valtuuskunnan jäsenyys. Sotilasarvoltaan Carlstedt oli reservin alikersantti. Hän sai kauppaneuvoksen arvonimen 1976.

Lähteet
-------

1. 1 2  Carl-Gustav Carlstedt *Biografiasampo*. Viitattu 11.10.2022.
2. ↑  Kuolleita. Kauppaneuvos C.-G. Carlstedt.  *Uusi Suomi*, 3.4.1984, nro 92, s. 5. Kansalliskirjasto. Viitattu 11.10.2022.
Christian Ludwig Nitzsch
**Christian Ludwig Nitzsch** (3. syyskuuta 1782 Beucha – 16. elokuuta 1837 Halle) oli saksalainen eläintieteilijä.*lähde?*

Nitzschin vanhemmat olivat wittenbergiläinen pappi Karl Ludwig ja Luise (s. Wernsdorf) Nitzsch. Nitzsch opiskeli Wittenbergin yliopistossa ja valmistui lääketieteen kandidaatiksi 1804. Hänet promovoitiin lääketieteen tohtoriksi 1808.*lähde?*

Nitzsch toimi eläintieteen professorina Hallen yliopistossa 1815 alkaen. Hän oli erikoistunut lintutieteeseen. Hän tutki myös piileviä ja eräs piileväsuku on saanut hänen kunniakseen nimen *Nitzchia*. Hän teki myös uraauurtavia täitutkimuksia, joista hän kirjoitti tutkielmassaan *Nitzsch Ch. L. Darstellung der Familien und Gattungen der Thierinsecten (insecta epizoica)* (Magazin fur die Entomologie, Germar, Zincken, Bd.3 (1818)). Nitzschin kirjallinen tuotanto oli laaja.*lähde?*

Linnuista Nitzsch nimesi muun muassa puukiitäjien suvun *Hemiprocne*.

Lähteet
-------

1. ↑  ITIS


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Alankomaat
* Puola

 |
|  |
| Tieteilijät | 
* International Plant Names Index

 |
|  |
| Taiteenala | 
* Scientific illustrators

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Christian Matras** (7. joulukuuta 1900 Viðareiði, Färsaaret – 16. lokakuuta 1988) oli färsaarelainen kielitieteilijä ja runoilija.

Elämäkerta
----------

Viðareiðissä syntynyt Matras kävi koulua Färsaarten pääkaupungissa Tórshavnissa. Hän meni kouluun ikätovereidensa William Heinesenin ja Jørgen-Frantz Jacobsenin kanssa, joita myös pidetään Färsaarten merkittävimpinä kirjailijoina. Hän opiskeli pohjoismaisia kieliä Kööpenhaminan yliopistossa. 

Matras väitteli tohtoriksi 1933. Vuodesta 1952 hän oli professori Kööpenhaminassa, josta hän palasi Färsaarille 1965. Palattuaan hän aloitti Färsaarten yliopiston (Fróðskaparsetur Føroya) rehtorina.

Matrasin merkittävin tuotanto käsittää färsaarelaisen kirjallisuuden, kielen ja kulttuurin tutkimusta, mutta hän on myös maan merkittävimpiä runoilijoita. Hänen tunnetuin tuotantonsa kuuluu luonnonlyriikkaan.

Teokset
-------

*Fundvíst er skald* 
*sum finnur fram á orð* 
*ið eiga aldur* 
*og fagran ungdóm*
(*Úr sjón og úr minni*, 1978)
Edellä olevat Matrasin säkeet näyttäytyvät aivan toisilta, kun tarkastelee hänen ensimmäistä suurta teostaan *Føroysk-donsk orðabók* ('Fäärin-tanskan sanakirja'), jonka hän laati M. A. Jacobsenin kanssa vuosina 1928 ja 1961. Se oli ensimmäinen fäärin kielen sanakirja. Nimistä Matras ja Jacobsen tuli sanakirjan synonyymi, ja se on lajinsa ainoa kirja fäärin-englannin sanakirjan ohella.

Tärkeää fäärin kielihistorian kannalta ovat hänen julkaisemansa Jens Christian Svabon ja Johan Henrik Schrøterin varhaiset teokset. Ne olivat ensimmäiset, jotka ylipäänsä kirjoitettiin fäärin kielellä, ja he joutuivat kehittämään fäärin kielen ortografian. Ortografia oli paljon foneettisempi kuin Venceslaus Ulricus Hammershaimbin myöhemmin laatima.

Matras käänsi tanskankielistä kirjallisuutta fääriksi.

Palkinnot
---------

* Färsaarten kirjallisuuspalkinto 1965
* Färsaarten kirjallisuuspalkinto 1980

Lähteet
-------

1. 1 2 3  John Davidsen, Marius Kristensen: Christian Matras *denstoredanske.dk*.  (tanskaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Ruotsi
* Alankomaat
* Vatikaani

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: sv:Christian Matras
Polyneikes antaa Harmonian kaulanauhan Erifylelle. Attikalainen punakuvio-oinokhoe, n. 450-440 eaa.
**Erifyle** (m.kreik. Ἐριφύλη) oli kreikkalaisessa mytologiassa Talaoksen tytär. Hänen puolisonsa oli Amfiaraos, jonka kanssa hänellä oli lapset Alkmaion ja Amfilokhos.

Erifyle oli joutunut ratkaisijan asemaan veljensä Adrastoksen ja puolisonsa Amfiaraoksen välisessä riidassa. Nämä olivat sopineet, että erimielisyyksissä Erifylen mielipide ratkaisisi kiistan. Nyt Adrastos halusi auttaa luoksensa paennutta Polyneikestä, jonka veli Eteokles oli vienyt tältä Theban kuninkuuden; sotaretkeen vain tarvittiin välttämättä mukaan Amfiaraos, kuuluisa tietäjä.[1] Amfiaraos oli kuitenkin ennalta nähnyt, että hän olisi tuhon oma, jos hän osallistuisi taisteluun, ja niin hän johdonmukaisesti kieltäytyi osallistumasta. Polyneikes kysyi neuvoa Ifikseltä, kuinka hän saisi Amfiaraoksen mukaan, ja tämä neuvoi antamaan Harmonian kaulanauhan tämän puolisolle Erifylelle. Näin tapahtui, ja Erifyle lahjan saatuaan ratkaisi kiistan veljensä eduksi ja lähetti siten Amfiaraoksen taisteluun, joka tunnetaan nimellä "seitsemän Thebaa vastaan".[2]

Amfiaraos piti lupauksensa, mutta ennen lähtöään – kokeneensa vaimonsa pettäneen hänet – käski poikaansa Alkmaionia tappamaan äitinsä ja hyökkäämään Thebaa vastaan vartuttuaan aikuiseksi. Kymmenen vuotta myöhemmin epigonit aloittivatkin hyökkäyksen valmistelun. Tällä kertaa Thersandros antoi viitan Erifylelle, jotta tämä houkuttelisi poikansa osallistumaan taisteluun.[3] Oraakkeli oli kertonut Alkmaionin täytyvän johtaa joukkoa, jotta se olisi voitokas, ja niin tämä kysyi neuvoa Apollonilta, mitä hänen pitäisi tehdä osallistumisensa ja äitinsä suhteen. Apollonin vastaus kuului, että hänen pitäisi osallistua ja surmata äitinsä rangaistukseksi lahjojen ottamisesta sukunsa ajamiseksi kuolemaan.[4] Theban valtauksen jälkeen Alkmaion surmasikin äitinsä – Apollodoroksen mukaan mahdollisesti veljensä Amfilokhoksen kanssa.[5]

Vergilius kertoo Erifylen olevan manalassa vuotaen edelleen verta poikansa tekemästä haavasta.[6]

Lähteet
-------

1. ↑  Diodoros Sisilialainen: *Bibliotheka historika* iv.65.1–7 (engl. käännös).
2. ↑  Apollodoros, *Bibliotheke* ('Kirjasto') 3.6.2 (engl. käännös).
3. ↑  Apollodoros, *Bibliotheke* ('Kirjasto') 3.7.2 (engl. käännös).
4. ↑  Diodoros Sisilialainen: *Bibliotheka historika* iv.66.1–4 (engl. käännös).
5. ↑  Apollodoros, *Bibliotheke* ('Kirjasto') 3.7.5 (engl. käännös).
6. ↑  Vergilius, *Aeneid* vi.426–476 (engl. käännös).
**Erigyios Larikhoksen poika** oli kreikkalainen sotilas joka oli eräs Aleksanteri Suuren ystävistä. Laomedon oli hänen veljensä. 

Erigyios oli luultavasti kotoisin Lesbokselta, mutta hänen perheensä muutti Amfipolikseen ja heistä tuli Makedonian kansalaisia Filippos II:n aikana. Ilmeisesti Filippos piti perhettä tärkeänä koska Erigyioksen kerrotaan olleen Aleksanterin *hetairoi* tämän ollessa kruununprinssinä. Curtius kuvailee Erigyiosta valkohapsisena jo vuonna 330 eaa. joten hän oli ehkä syntynyt noin 380 eaa. Erigyios oli yksi niistä Aleksanterin ystävistä jotka Filippos karkotti vuonna 336 eaa. niin sanotun Piksodaros-skandaalin takia. Muut karkotetut olivat Laomedon, Harpalos, Nearkhos ja Ptolemaios Filippoksen kuoleman jälkeen Erigyios palasi Makedoniaan ja seurasi Aleksanterin mukana tämän Persian sotaretkellä. Sen jälkeen kun Aleksandros Lynkestes vangittiin Erigyios sai kreikkalaisten liittolaisten ratsuväen johdettavakseen. Erigyios johti ratsuväkeä Issoksen taistelussa ja Gaugamelan taistelussa. Näiden taisteluiden välisenä aikana (kun Aleksanteri oli muun muassa Egyptissä) Erigyios suojasi armeijan selustaa Koile-Syyriassa. Erigyios kuului Aleksanterin lähipiiriin Filotaan salajuonen aikana. Tämän jälkeen Erigyios sai tehtäväkseen kukistaa kapinaan nousseen Satibarzaneen. Jaksartes-joen luona Erigyios mainitaan taas Aleksanterin lähipiirin jäsenenä. Vuoden 328/327 eaa. talvena Erigyios kuoli Sogdianassa, luultavasti sairauteen. Aleksanteri antoi Erigyiokselle asiaankuuluvat hautajaiset.

Lähteet
-------

Waldemar Hecke: *The Marshals of Alexander's Empire*, s. s.209-210. Routledge, 1992. ISBN 9780415050531.
**Flying Tiger** on urheiluveneeksi luokiteltava yksityyppikilpapurjevene. Flying Tiger 10M on 10 metriä pitkä kilpavene, joka painaa 1 985 kg ja jossa on hiilikuidusta valmistettu takila. Purjepinta-ala vastatuuleen on 60,8 m2 ja genaakkerin kanssa myötätuuleen 144 m2. Veneessä on nostoköli, joka mahdollistaa sen, että köli voidaan nostaa 2,23 m syväyksestä 1 m syväykseen. Veneitä on vuodessa tilattu lähes 200 kappaletta ja toimitettu yli 70 (2007), pääasiallisesti Pohjois-Amerikkaan ja Australiaan. Flying Tigerin on suunnitellut Robert Perry. Valmistusoikeudet omistaa amerikkalainen Hiptrader Ltd. Veneen kokoonpano suoritetaan Kiinassa, Hansheng Yachtsin tehtaalla Xiamenissa. Vene mittaa hyvin IRC-mittasääntöön, joka on yleistymässä maailmalla ja korvaamassa IMS-sääntöä. Tämä mahdollistaa sen, että veneellä voi kilpailla menestyksekkäästi myös tasoituskilpailuissa, vaikka vene on suunniteltu yksityyppiluokaksi.

Historiaa
---------

Flying Tiger 10M veneen tarina sai alkunsa vuonna 2005, kun Bill Stevens esitteli ajatustaan uudesta projektista venesuunnittelija Robert Perrylle. Bill Stevens ehdotti, että suunniteltaisiin uusi kilpavene. Ajatuksena oli suunnitella halpa ja suoritukykyinen yksityyppiluokan vene. Veneen tuli lisäksi mahtua standardikokoiseen merikonttiin kuljetusta varten. Stevens tunsi Kiinasta useita veneveistämöjä aikaisempien projektien tiimoilta, joten tarvittiin vain hyvä suunnitelma. Perry suunnitteli luonnoksen ja lähetti sen Stevensille, joka laittoi piirustukset
Saling Anarchy keskustelupalstalle pyytäen kommentteja. 

Kilpapurjehtijat tarttuivat välittömästi aiheeseen ja ehdotuksia parannuksista tuli ympäri maailmaa tuhansia. Robert Perry liittyi keskusteluun ja alkoi kiivas ajatustenvaihto. Osa ehdotuksista päätyi lopulliseen suunnitelmaan jonka kanssa Bill Stevens matkusti keskustelemaan Kiinaan veneveistämöiden kanssa. Valmistajaksi valittiin Hansheng Yachts Xiamenista joka oli valmistanut komposiittirakenteisia veneitä jo vuodesta 1984. Hansheng Yachts oli aikaisemmin totauttanut useita Stevensin One Off -projekteja. Bill Stevens tarjosi 50 ensimmäiselle halukkaalle venettä 50 000 dollarin hintaan 1 000 dollarin varausmaksua vastaan. Ensimmäiset 50 venettä varattiin nopeasti ja tuotanto saatiin käyntiin. Purjehtijat halusivat ostaa yksinkertaisen kilpaveneen vailla turhia mukavuuksia, josta hintansa ansiosta kehittyi tiivis yksityyppiluokka.

Aiheesta muualla
----------------

* Flying Tiger 10 M Kansainvälisen luokkaliiton kotisivut
* Flying Tiger -forum Sailing Anarchyssä, missä kaikki alkoi
* Hansheng Yachts, Flying Tigerien valmistaja (Arkistoitu – Internet Archive)
* Suunnittelija Robert Perryn kotisivut
* Hiptrader, valmistusoikeuksien omistaja
* Tiger Trading Oy, joka edustaa venettä Pohjoismaissa, Baltiassa ja Venäjällä
**Anna-Lisa Stigell** (23. joulukuuta 1899 Turku – 28. elokuuta 1975) oli suomalainen arkkitehti.

Stigell valmistui diplomiarkkitehdiksi vuonna 1922. Hän työskenteli eri arkkitehtitoimistoissa ja aloitti yksityisen arkkitehtitoiminnan vuonna 1928. Hän suunnitteli rakennukset Porvoon Svenska folkakademille, Porvoon kansanopistolle sekä yksityisasuntoja Porvoossa, Loviisassa ja niiden ympäristössä. Hän johti muun muassa Nauvon ja Dragsfjärdin kirkkojen sekä Turun ruotsalaisen teatterin restaurointia. Hän kirjoitti esseitä arkkitehtuurista, sekä arkkitehti Erik Bryggmanin elämäkerran (1964). Hän oli erityisen kiinnostunut Ruotsin maaseudun asuntokysymyksestä ja keskiaikaisista kirkoista. 

Anna-Lisa Stigell oli lääketieteen lisensiaatti Lars Ringbomin ja Elin Granitin tytär. Hänen veljensä olivat Lars-Ivar Ringbom, Anders Ringbom ja Nils-Eric Ringbom. Hän meni naimisiin diplomi-insinööri Jarl Stigellin kanssa vuonna 1923.

Suunnittelutöitä
----------------

### Loviisa

* Linja-autoasema (1939-1942)

Teokset
-------

* *Herrgårdar i Finland. Sjundby*. Söderström 1930.
* *Bostadsplan och arbetsplatser : föredrag.* Finlands svenska marthaförbund 1938.
* *Vi sätter bo : en handledning för de unga som skall grunda ett eget hem*. [författare: Anna-Lisa Stigell, Elli Ruuth, Dora Jung ; illustrationer: Olof Ottelin]. Svenska befolkningsförbundets i Finland 1945.
* *Grannas - husbonds byggnadsplaner*. Bostadsföreningen för svenska Finland r.f 1945.
* *Nagu kyrka genom tiderna*. Särtr. ur Åbo Underrättelser 13.12.1958. Åbo Underrättelser 1959.
* *Erik Bryggman*. Ekenäs tryckeri 1965.
* *Erik Bryggman*. Bennett, Janey ; Mosso, Leonardo ; Stigell, Anna-Lisa ; Johnsson, Ulf G. ; Svedberg, Erika. Southern California Institute of Architecture 1986.
* *Kyrkans tecken och årets gång : tideräkningen och Finlands primitiva medeltidsmålningar*. Suomen muinaismuistoyhdistys 1974.

Aiheesta muualla
----------------

* Stigell, Anna-Lisa, *Vem och vad 1967*

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Suomi (KANTO)

 |

 |
**Anna-Maija Tanttu**, o.s. **Karvonen** (s. 23. kesäkuuta 1938 Helsinki) on suomalainen ruokatoimittaja ja tietokirjailija.

Henkilöhistoria ja ura
----------------------

Tanttu syntyi diplomi-insinööri Kauko Heikki Karvosen ja apulaiskamreeri Maija Liisa Liuksialan perheeseen. Hänen ensimmäinen puolisonsa vuodesta 1964 oli toimittaja Juha Tanttu (k. 1998) ja toinen vuodesta 2003 on ekonomi Jyri Kalervo Muttonen. Tanttu tuli ylioppilaaksi 1956 ja valmistui kotitalousopettajaksi 1960, minkä jälkeen hän opiskeli vuoden Wisconsinin yliopistossa. Mainos-TV:n kotitaloustoimittajana Tanttu työskenteli 1961–1964 ja Karjalan yhteiskoulun lehtorina 1965–1974. Hän oli *Me Naiset -lehden* toimittaja 1975–1982, *Jaanan* toimituspäällikkö 1983–1984, *Uuden Suomen* freelancer-toimittaja 1985–1986, *Glorian* 1987–2003 ja *Glorian ruoka & viinin* vuodesta 2003. Aikakauslehtien päätoimittajien yhdistyksen Julius-palkinto hänelle myönnettiin 1991, Ruoka-Glorian palkinto 1999, Heinon Tukku Oy:n tunnustuspalkinto 2003 ja Kalakauppiasliiton sekä Porin silakkamarkkinoiden Vuoden silakka -palkinto 2004. Vuonna 2007 Tantulle myönnettiin Suomen Gastronomien Seuran kunniapuheenjohtajan arvonimi. Suomalainen Ruokakulttuurirahasto palkitsi hänet ruuan parissa tehdystä elämäntyöstä vuonna 2014.

Teoksia
-------

Tanttu on tehnyt useita ruokaan liittyviä tietokirjoja:

* *Keittokirja kahdelle*, 1972, Juha Tantun kanssa
* *Finlandia Gastronomica: a guide to Finnish food*, 1974, Matti Viherjuuren ja Juha Tantun kanssa
* *Metsäsieniherkut*, 1979, Maija-Liisa Leppäsen ja Maija Rantalan kanssa
* *Skogens Skafferi – Vägen till bär- och svampriket*, 1981, Lars Falkin, Torbjörn Lenskogin, Jan Åke Bengtssonin ja Berit Eriksonin kanssa
* *Suklaa*, 1984, Juha Tantun kanssa
* *Silja Gourmet "Ruokaristeily Valkoisilla Laivoilla"*, 1986
* *Pikku-Liuksialan kesäkeittokirja*, 1986
* *Food from Finland: A Finnish Cookbook*, 1988, Juha Tantun kanssa
* *Lohikeittokirja*, 1992
* *Silakkakeittokirja*, 1994
* *Hyvää ruokahalua! Kotikokin parhaat leivontaohjeet*, 1997, 2000, 2004 (toim.)
* *Taivaallista tarjottavaa Finnairin keittiöstä ja viinikellarista*, 1998, Senja Larsenin, Riitta Kiiverin ja Ritva Lundstenin kanssa
* *Makujen ja elämysten Kultaranta Sesongin herkkuja kesälinnan keittiöstä*, 1999 (toim.)
* *Eteläranta 10*, 2002, Seija Sartin ja Veijo Åbergin kanssa
* *Rapuja*, 2003
* *Äyriäiset ja simpukat*, 2004, Jyri Muttosen kanssa
* *Northern flavours*, 2007

Lähteet
-------

1. 1 2 3  Lasse Pajala, John Lagerbohm, Ulla Strengell-Silainen (toim.): *Kuka kukin on 2011*, s. 1000. Helsinki: Otava, 2011. ISBN 978-951-1-24712-8.
2. ↑  Anna-Maija Tanttu sai palkinnon elämäntyöstään ruoan parissa HS, 13.2.2014
**Erik Justander** eli **Eerik Juust** (noin 1623 Turku – 10. marraskuuta 1678 Mynämäki) oli kirkkoherra ja Turun akatemian runousopin professori. 

Justander varttui luultavasti kasvattipoikana raatimies Henrik Tavastin perheessä ja pääsi ylioppilaaksi vuoteen 1645 mennessä. Valmistuttuaan filosofian maisteriksi 1653 hän toimi kreivi Johan Oxenstiernan kirjastonhoitajana 1654 ja Turun akatemian runousopin professorina vuosina 1655–1667. Vuonna 1667 Justanderista tuli Mynämäen kirkkoherra ja hän oli tässä virassa kuolemaansa saakka.

Justander kirjoitti muisto-, hauta- ja onnittelurunoja suomeksi, ruotsiksi ja latinaksi nimellä *Erik Juusti*. Hän myös suomensi ensimmäisen suomen kielellä esitetyn näytelmän *Tuhlaaja-pojasta*, joka esitettiin uuden rehtorin astuessa virkaan Turun akatemiassa vuonna 1650. Näytelmä on kadonnut. Hän oli myös ensimmäinen varsinainen asetusten suomentaja (1655–1667).

Lähteet
-------

* Kotivuori, Yrjö: Erik Justander. *Ylioppilasmatrikkeli 1640–1852*. Helsingin yliopiston verkkojulkaisu 2005.
* Helsingin yliopiston opettaja- ja virkamiesmatrikkeli 1640–1917 H-O

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Henkilöt | 
* Kansallisbiografia
* Biografiskt Lexikon
* Biografiasampo
* Ylioppilasmatrikkeli 1640–1852

 |

 |
**Macaon kuvernööri** (port. *Governador de Macau*, kiin.: 澳門總督; pinyin: *ou3 mun4 zung2 duk1*) oli Macaon hallituksen korkein edustaja vuodesta 1626 vuoteen 1999, kaupungin ollessa Portugalin siirtomaana ja myöhemmin alueena. Macaon siirryttyä Kiinalle virka korvattiin Macaon hallintojohtajan viralla. Kuvernöörin virka perustettiin vuonna 1626 ja ensimmäisenä sitä hoiti Francisco Mascarenhas. Viimeinen kuvernööri oli Vasco Joaquim Rocha Vieira, jonka kausi päättyi 19. joulukuuta 1999.

Kuvernöörin valta-oikeuksiin kuului muun muassa paikallisparlamentin hajottaminen. Kuvernöörin nimitti virkaan Portugalin valtionpäämies, eli vuodesta 1910 lähtien presidentti.

Vuonna 1885 valmistunut kuvernöörin palatsi, nykyinen Macaon hallinnon päämaja, toimi kuvernöörin virka-asuntona.

Lähteet
-------

1. ↑  Museu de Macau  3.9.2016. Viaje Comigo. Viitattu 8.2.2022. (portugaliksi)
2. ↑  Moura, Nelson: Former Portuguese Macau governors with some of the highest lifetime pensions  2.9.2019. Macau Business. Viitattu 8.2.2022. (englanniksi)
3. ↑  Macau | History, Geography, & Map | Britannica *www.britannica.com*. Viitattu 8.2.2022. (englanniksi)
4. ↑  Governor’s Palace  2022. Macao Museum. Viitattu 8.2.2022. (englanniksi)

Aiheesta muualla
----------------

* Kuvia tai muita tiedostoja aiheesta **Macaon kuvernööri** Wikimedia Commonsissa